દીકરીના મોતના સમાચાર સાંભળીને ભૂપેન્દ્ર બહુ દુઃખી થયા હતા પણ તેઓ ઘરે ના ગયા. ભૂપેન્દ્ર તોમના સાથીઓએ તેમને ઘરે જવા કહ્યું ત્યારે તેમણે કહ્યું કે ‘પહેલાં હું લોહીલુહાણ હાલતમાં રસ્તા પર પડેલા યુવકને બચાવીશ.’ દીકરીના મૃત્યુના દુઃખને છૂપાવી ભૂપેન્દ્ર તોમર અને તેના સાથીકર્મીઓ ઘાયલ હાલતમાં પડેલા યુવક પાસે પહોંચ્યા, યુવકને હોસ્પિટલે દાખલ કરાવ્યા બાદ ભૂપેન્દ્ર તોમર ઘરે પહોંચ્યા. ભૂપેન્દ્ર તોમરના આ સાહસ માટે સહારનપુરના ડીઆઇજી અને એસએસપીએ તેમને સન્માનિત કર્યા.